樹熊の食桌
2021年9月28日星期二
泰喜越:黑膠午餐
俾人成日插爆嘅觀塘巧明街,駿業里一帶,無乜事都真係唔會特別去,今日放假冇乜嘢做,就過去行吓街睇吓黑膠,怕塞車,地鐵應該係最好選擇。
本來想選係有名嘅意粉店Pasta zone,但上網碰巧見到呢間新開嘅連鎖泰國越南野,新開張有九折,就試吓啦。
地方非常之大,食品選擇好多,星期六嘅下晝人不太多,我想像到如果一至五應該座無虛席。
有午餐有下午茶,而且價錢相當便宜,好適合打工仔嘅餐廳。
點了推薦的午餐,泰風味大蝦煙肉蛋黃意粉,做得不會太過差,原來carbonara夾泰國風味都幾好。
正常水準的青檸梳打,加七元就有。
喇沙海鮮金邊湯粉,椰奶我個人覺得落得太多,你會好容易食到好飽,但係好多種唔同嘅海鮮,好似有帶子,魷魚,蝦等等,仲有大大隻青口。
老婆點的椰汁紅豆冰,也不錯。
午餐追加泰式冬蔭功湯,我個人覺得呢個點子唔錯,口痕想飲下又唔會太飽,幾好。
我點了綜合湯粉,呢個越南牛腩牛丸肥牛河,唔可以話係好驚喜但係水準都可以接受。
最後我追加多個粉包,好飽滿,幾好食。
全單有九折,每人都係$70左右,合格啦。下次去完Analog買黑膠後,去食個午餐,幾好。
泰喜越 (興運工業大廈) 觀塘巧明街110號興運工業大廈1樓B2號舖
發佈者:
Edward Yiu
於
下午3:21
以電郵發送這個
BlogThis!
分享至 Twitter
分享至 Facebook
分享至 Pinterest
沒有留言:
發佈留言
較新的文章
較舊的文章
首頁
訂閱:
發佈留言 (Atom)